**H O T Ă R Â R E**

privind aprobarea taxelor și tarifelor pentru servicii oferite utilizatorilor

de către Muzeul de Artă Cluj-Napoca

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 121 din 19.07.2021 privind aprobarea taxelor și tarifelor pentru servicii oferite utilizatorilor de către Muzeul de Artă Cluj-Napoca, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr 25.904 din 14.07.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 25.923/15.07.2021 şi de Avizul cu nr. 25.904 din 22.09.2021 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Analizând adresa Muzeului de Artă Cluj-Napoca nr. 876/15.06.2021, înregistrată la Consiliul Județean Cluj sub numărul 21700/15.06.2021;

Luând în considerare prevederile:

* art. 2, ale art. 58 alin. (1) și (3) și ale art. 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -152, ale art. 215 și ale art. 220 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

Ținând cont de procedura derulată în conformitate cu dispozițiile Legii privind transparenţa decizională în administraţia publică nr. 52/2003, republicată;

În conformitate cu prevederile:

* art. 173 alin. (1) lit. b) și d), alin. (3) lit. c) și alin. (5) lit. d) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 67 alin. (1) lit. b) şi ale art. 68 din Legea privind finanţele publice locale nr. 273/2006, cu modificările şi completările ulterioare;
* Legii privind Codul fiscal nr. 227/2015, cu modificările și completările ulterioare;
* art. 24 din Legea muzeelor şi colecţiilor publice nr. 311/2003, republicată, cu modificările şi completările ulterioare;
* art. 16 lit. m) din Legea privind veteranii de război, precum şi unele drepturi ale invalizilor şi văduvelor de război nr. 44/1994, republicată, cu modificările şi completările ulterioare;
* Legii privind protecţia şi promovarea drepturilor persoanelor cu handicap nr. 448/2006, republicată, cu modificările şi completările ulterioare;
* Legii privind liberul acces la informaţiile de interes public nr. 544/2001, cu modificările şi completările ulterioare;
* art. 84 alin. (4) şi (5) din Legea educaţiei naţionale nr. 1/2011, cu modificările şi completările ulterioare;
* Ordinului Ministrului Economiei şi Finanţelor nr. 1.488/2007 pentru aprobarea Normelor metodologice privind perceperea, încasarea, virarea, evidenţa şi controlul sumelor rezultate din aplicarea timbrului Crucii Roşii;
* Ordinului Ministrului Culturii nr. 471/1990 pentru aprobarea Normelor cu privire la organizarea spectacolelor, concertelor, a altor activităţi artistice şi distractive la care se percep tarife de intrare;
* Hotărârii Consiliului Judeţean Cluj nr. 103/2019 privind aprobarea Regulamentului de organizare şi funcţionare al Muzeului de Artă Cluj-Napoca;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Seaprobă taxele și tarifele pentru serviciile oferite utilizatorilor de către Muzeul de Artă Cluj-Napoca, conform **anexei** care face parte integrantă din prezenta hotărâre.

**Art. 2.** Hotărârea Consiliului Judeţean Cluj nr. 91/2014 privind aprobarea tarifelor pentru servicii oferite utilizatorilor de către Muzeul de Artă Cluj-Napoca se abrogă.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin DirecţiaGenerală Buget-Finanţe, Resurse Umane, precum și Muzeul de Artă Cluj-Napoca.

**Art. 4.** Prezenta hotărâre se comunică Direcţiei Generală Buget-Finanţe, Resurse Umane; Muzeului de Artă Cluj-Napoca, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 137 din 30 septembrie 2021**

*Prezenta hotărâre a fost adoptată cu 28 de voturi “pentru”, fiind astfel respectate prevederile legale privind majoritatea de voturi necesară.*